**ΚΟΙΝΩΦΕΛΗΣ ΕΠΙΧΕΙΡΗΣΗ ΠΟΛΛΑΠΛΗΣ ΑΝΑΠΤΥΞΗΣ ΔΗΜΟΥ ΒΕΡΟΙΑΣ**

###### **Μπιζανίου & Π. Μελά, 59131 Βέροια, 2331078100, 78105**

[www.veriaculture.gr](http://www.veriaculture.gr)

Βέροια,15/11/2023

Αρ. Πρωτ. 2826

**ΠΡΟΚΗΡΥΞΗ ΤΗΣ ΚΟΙΝΩΦΕΛΟΥΣ ΕΠΙΧΕΙΡΗΣΗΣ ΠΟΛΛΑΠΛΗΣ ΑΝΑΠΤΥΞΗΣ ΔΗΜΟΥ ΒΕΡΟΙΑΣ**

**ΓΙΑ ΤΗΝ ΠΡΟΣΛΗΨΗ ΠΡΟΣΩΠΙΚΟΥ 2 ΘΕΣΕΩΝ ΜΕ ΣΧΕΣΗ ΕΡΓΑΣΙΑΣ ΙΔΟΧ ΓΙΑ ΤΗΝ ΚΑΛΥΨΗ ΤΩΝ ΕΚΠΑΙΔΕΥΤΙΚΩΝ ΑΝΑΓΚΩΝ ΤΜΗΜΑΤΩΝ ΤΗΣ ΕΠΙΧΕΙΡΗΣΗΣ (ΩΔΕΙΟ)**

Ο Πρόεδρος του ΔΣ της ΚΕΠΑ

αφού έλαβε υπόψη

1. Tο έγγραφο με αρ. πρωτ. 19636/7-3-2023 (ΑΔΑ 6Σ1646ΜΤΛ6-37Γ) του ΥΠ.ΕΣ. με το οποίο εγκρίθηκε η σύναψη από την ΚΕΠΑ σαράντα εννιά (49) συμβάσεων προσωπικού με σχέση εργασίας Ι.Δ.Ο.Χ., που παρέχει υπηρεσίες έναντι αντιτίμου από τους ωφελούμενους.
2. Tο Π.Δ. 524/1980,
3. Την απόφαση 82/2023 (ΑΔΑ: ΨΕΦΟΟΕΘΦ-ΦΤΦ~~)~~ του ΔΣ της ΚΕΠΑ Δήμου Βέροιας

**ΠΡΟΚΗΡΥΣΣΕΙ**

**την πλήρωση 2 θέσεων με σχέση εργασίας ΙΔΟΧ για την κάλυψη των εκπαιδευτικών αναγκών των τμημάτων της επιχείρησης (ΩΔΕΙΟ)**

Η ΚΕΠΑ Δήμου Βέροιας προκειμένου να καλύψει τις ανάγκες της σε εκπαιδευτικό προσωπικό των σχολών της όπως το ωδείο, για το εκπαιδευτικό έτος 2023-2024, προκηρύσσει την πλήρωση δύο (2) θέσεων προσωπικού με συμβάσεις ιδιωτικού δικαίου ορισμένου χρόνου. Η επιλογή των υποψηφίων θα γίνει από τριμελή επιτροπή όπως προβλέπεται στη σχετική απόφαση. Οι αιτήσεις θα απευθύνονται προς την ΚΕΠΑ Δήμου Βέροιας από την επόμενη ημέρα της δημοσίευσης στον τοπικό τύπο έως τις 1/12/2023. Οι υποψήφιοι είναι υποχρεωμένοι να παραστούν ενώπιον της αρμόδιας επιτροπής εάν αυτό ζητηθεί από την επιτροπή.

α. Προσόντα Υποψηφίων - Θέσεις προς Κάλυψη

**Α1. Γενικά προσόντα** :

1. Να είναι Έλληνες πολίτες.

α. Για όσους έχουν αποκτήσει την ελληνική ιθαγένεια με πολιτογράφηση πρέπει να έχει παρέλθει ένα (1) τουλάχιστον έτος από την απόκτησή της, μέχρι την ημερομηνία λήξης της προθεσμίας υποβολής των αιτήσεων.

β. Δικαιούνται επίσης να είναι υποψήφιοι και όσοι απέκτη­σαν την Ελληνική ιθαγένεια με πολιτογράφηση αλλά δεν έχει παρέλθει ένα (1) έτος από την απόκτησή της, εφόσον μέχρι την απόκτησή της ήταν υπήκοοι κράτους μέ­λους της Ευρωπαϊκής Ένωσης.

γ. Δύνανται επίσης να είναι υποψήφιοι και πολίτες των Κρατών - Μελών της Ευρωπαϊκής Ένωσης. Για τους πολίτες αυτούς απαιτείται η γνώση της ελληνικής γλώσσας σε βαθμό επαρκή (Β' Επιπέδου) για την άσκηση των καθηκόντων τους, η οποία αποδεικνύεται με Πιστοποιητικό Ελληνομάθειας, που χορηγείται από το Κέντρο της Ελληνικής Γλώσσας, όπως επίσης αποδεικνύεται με αντίστοιχο πιστο­ποιητικό του Σχολείου της Ελληνικής Γλώσσας του Αριστοτελείου Πανεπιστημίου Θεσσαλονίκης, το οποίο χορηγείται ύστερα από σχετική εξέταση του υποψηφίου ή από άλλη Σχολή ή από σχολείο Ελληνικής Γλώσσας.

1. Να μην έχουν στερηθεί τα πολιτικά τους δικαιώματα.
2. Να μην διώκονται ή να μην έχουν καταδικαστεί για τα ποινικά αδικήματα του άρθρου 8 του Υπαλληλικού Κώδικα (Ν. 3528/07).
3. Οι άρρενες υποψήφιοι μέχρι την ημερομηνία λήξης της προ­θεσμίας υποβολής των αιτήσεων συμμετοχής, να έχουν εκπληρώσει τις στρα­τιωτικές τους υποχρεώσεις, ή να έχουν νόμιμα απαλλαγεί από αυτές ή να τυγχάνουν νομίμως αναβολή έως τη λήξη της σύμβασής τους. Δεν απαιτεί­ται εκπλήρωση των στρατιωτικών υποχρεώσεων για τους πολίτες κράτους της Ευρωπαϊκής Ένωσης, για τους οποίους δεν προβλέπεται στη χώρα τους υποχρε­ωτική στράτευση, γεγονός το οποίο το αποδεικνύουν με δική τους μέριμνα, προ­σκομίζοντας αντίστοιχη βεβαίωση από τις αρμόδιες υπηρεσίες του κράτους τους, επίσημα μεταφρασμένη.
4. Να είναι ενήλικοι.
5. Να έχουν την υγεία και τη φυσική καταλληλότητα που απαι­τείται για την εκτέλεση των καθηκόντων της θέσης, για την οποία προσλαμβά­νονται.
6. Να κατέχουν τους απαιτούμενους τίτλους σπουδών, μέχρι την ημερομηνία λήξης της προθεσμίας υποβολής των αιτήσεων συμμετοχής και σε περίπτωση που ο τίτλος έχει αποκτηθεί στην αλλοδαπή να κατέχουν βεβαίωση ι­σοτιμίας και αντιστοιχίας από το ΔΟΑΤΑΠ ή το πρώην ΔΙΚΑΤΣΑ.

**Α2. Ειδικά προσόντα – Θέσεις προς κάλυψη**

**Τομέας μουσικής**

|  |  |  |  |  |
| --- | --- | --- | --- | --- |
| **ΚΑΤΗΓΟΡΙΑ-ΑΝΤΙΚΕΙΜΕΝΟ** | | **ΕΚΤΙΜΩΜΕΝΕΣ**  **ΑΝΑΓΚΕΣ ΣΕ ΣΥΝΕΡΓΑΤΕΣ** | **ΔΙΑΡΚΕΙΑ ΑΠΑΣΧΟΛΗΣΗΣ** | **ΤΥΠΙΚΑ ΕΙΔΙΚΑ ΠΡΟΣΟΝΤΑ** |
| Διδάσκοντες ΤΕ ΜΟΥΣΙΚΗΣ ΑΓΩΓΗΣ/ ΜΟΥΣΙΚΟΚΙΝΗΤΙΚΗ ΑΓΩΓΗ | | 1 | 8 μήνες  Μέγιστη | **1. Τίτλοι σπουδών (Υποχρεωτικό):** Βεβαιώσεις σπουδών στον αντίστοιχο τομέα από αναγνωρισμένα μουσικά ιδρύματα και πτυχίο Πιάνου ή Αρμονίας από αναγνωρισμένο ίδρυμα εσωτερικού ή  εξωτερικού.  **2. Διδακτική προϋπηρεσία στο αντικείμενο (Επιθυμητή):** Αποδεδειγμένη διδακτική προϋπηρεσία σε αναγνωρισμένα μουσικά ιδρύματα ή μουσικά εκπαιδευτικά Ιδρύματα του Δημοσίου ή Ο.Τ.Α. ή Δημοτικές Επιχειρήσεις ή Ιδιωτικές Σχολές.  **4. Σημείωμα εκπαιδευτικής εμπειρίας/ καλλιτεχνικής παρουσίας** **(Υποχρεωτικό)** στο οποίο θα συμπεριλαμβάνονται αναλυτικά οι καλλιτεχνικές δραστηριότητες, συναυλίες, ηχογραφήσεις, δισκογραφία, συνέδρια, εκδόσεις, διαλέξεις, σεμινάρια, συγγραφή σχετικού βιβλίου, δημοσιεύσεις, μελέτες, άρθρα, ειδικά εκπαιδευτικά προγράμματα, συστάσεις-διακρίσεις κλπ.  (Οι επιλεγέντες θα κληθούν να προσκομίσουν έγγραφα κλπ που θα αποδεικνύουν όσα αναφέρονται στο σημείωμα). |
| Διδάσκοντες ΤΕ ΠΑΡΑΔΟΣΙΑΚΗΣ ΜΟΥΣΙΚΗΣ  (ποντιακή λύρα) | | 1 | 9 μήνες  Μέγιστη | **1.Τίτλος σπουδών (Επιθυμητό):** Πτυχίο από ανώτατο εκπαιδευτικό ίδρυμα εσωτερικού ή εξωτερικού με ειδίκευση στο αντικείμενο, οι οποίοι και προηγούνται στην κατάταξη.  Σε περίπτωση μη ύπαρξης ενδιαφερομένων με τη σχετική βεβαίωση, ο διδάσκων επιλέγεται με βάση τον πίνακα κατάταξης, υποχρεωτικά σ’ αυτή την περίπτωση: Βεβαίωση 5ετούς διδακτικής προϋπηρεσίας και πτυχίο ανώτερων θεωρητικών ή αποδεδειγμένη 10ετής καλλιτεχνική σταδιοδρομία.  **2.** Συναφή μεταπτυχιακά ή συναφείς τίτλοι (Επιθυμητά)  **3. Διδακτική προϋπηρεσία στο αντικείμενο:** Αποδεδειγμένη διδακτική προϋπηρεσία σε αναγνωρισμένα μουσικά ιδρύματα ή μουσικά εκπαιδευτικά Ιδρύματα του Δημοσίου ή Ο.Τ.Α. ή Δημοτικές Επιχειρήσεις ή Ιδιωτικές Σχολές.  **4. Σημείωμα εκπαιδευτικής εμπειρίας/ καλλιτεχνικής παρουσίας** **(Υποχρεωτικό)** στο οποίο θα συμπεριλαμβάνονται αναλυτικά οι καλλιτεχνικές δραστηριότητες, επίπεδο σπουδών μαθητών, χορήγηση πτυχίων, συναυλίες (συμμετοχή σε ορχήστρα, συμμετοχή ως σολίστ, διεθνή καλλιτεχνική σταδιοδρομία, ρεσιτάλ, συναυλίες μουσικής δωματίου), ηχογραφήσεις, δισκογραφία, συνέδρια, εκδόσεις, διαλέξεις, σεμινάρια, συγγραφή σχετικού βιβλίου, δημοσιεύσεις, μελέτες, άρθρα, ειδικά εκπαιδευτικά προγράμματα, συστάσεις-διακρίσεις κλπ.  (Οι επιλεγέντες θα κληθούν να προσκομίσουν έγγραφα κλπ που θα αποδεικνύουν όσα αναφέρονται στο σημείωμα). |
| **ΜΕΓΙΣΤΟΣ**  **ΕΚΤΙΜΏΜΕΝΟΣ ΑΡΙΘΜΟΣ ΣΥΝΟΛΟ** | **2** |  |  |

**Β. ΤΡΟΠΟΣ ΑΞΙΟΛΟΓΗΣΗΣ**

Η αξιολόγηση του προσωπικού θα γίνει με βάση τους παρακάτω πίνακες ανά τομέα.

**Κριτήρια κατάταξης καθηγητών ΚΕΠΑ – περίπτωση ωδείου**

|  |  |  |  |  |
| --- | --- | --- | --- | --- |
| Α1. | Τίτλοι σπουδών | Βασικός τίτλος σπουδών | 12μόρια | **20 μόρια** |
| Α2. | Τίτλοι | Μεταπτυχιακός τίτλος | 4 μόρια |
| Α3. | Τίτλοι | Άλλοι συναφείς τίτλοι | 4 μόρια |  |
| Β1. | Διδακτική προϋπηρεσία | Χωρίς προϋπηρεσία | 5 μόρια | **10 μόρια** |
| Β2. | Διδακτική προϋπηρεσία | Προϋπηρεσία έως 5 χρόνια | 6 μόρια |
| Β3. | Διδακτική προϋπηρεσία | Προϋπηρεσία έως 10 χρόνια | 7 μόρια |
| Β4. | Διδακτική προϋπηρεσία | Προϋπηρεσία άνω των 10 χρόνων | 10 μόρια |
| Γ1. | Εκπαιδευτική εμπειρία/καλλιτεχνική παρουσία | Χωρίς εκπαιδευτική εμπειρία | 0 μόρια | **20 μόρια** |
| Γ2. | Εκπαιδευτική εμπειρία/καλλιτεχνική παρουσία | Μέτρια | έως 5 μόρια |
| Γ3. | Εκπαιδευτική εμπειρία/καλλιτεχνική παρουσία | Καλή | έως 10 μόρια |
| Γ4. | Εκπαιδευτική εμπειρία/καλλιτεχνική παρουσία | Πολύ καλή | έως 15 μόρια |
| Γ5. | Εκπαιδευτική εμπειρία/καλλιτεχνική παρουσία | Άριστη | έως 20 μόρια |
|  |  |  |  | **50 μόρια** |

Σημειώσεις :

|  |  |  |
| --- | --- | --- |
| Α1. | Τίτλοι σπουδών | Βαθμολογείται η ύπαρξη του βασικού τίτλου σπουδών |
| Α2. | Τίτλοι σπουδών | Βαθμολογείται η ύπαρξη μεταπτυχιακού τίτλου |
| Α3. | Τίτλοι σπουδών | Βαθμολογείται η ύπαρξη συναφών με την ειδικότητα τίτλων. |
| Β | Προϋπηρεσία | Η προϋπηρεσία αποδεικνύεται με την προσκόμιση α) βεβαίωσης προϋπηρεσίας, β) αντίστοιχων συμβάσεων όπου φαίνεται το είδος εργασιακής σχέσης που είχε ο υποψήφιος με το φορέα στον οποία εργαζόταν. Αν από τις συμβάσεις δεν αποδεικνύεται η εργασία του υποψηφίου ως δασκάλου η προϋπηρεσία δεν βαθμολογείται. |
| Γ | Εκπαιδευτική εμπειρία/  καλλιτεχνική παρουσία | Η εκπαιδευτική εμπειρία / καλλιτεχνική παρουσία εκτιμάται από τα ακόλουθα δεδομένα.   1. Από τους φορείς στους οποίους απασχολήθηκε ο υποψήφιος    1. κρατικά ωδεία    2. δημοτικά ωδεία,    3. μουσικά σχολεία    4. ιδιωτικά ωδεία    5. μουσικές σχολές γενικότερα 2. Από το επίπεδο των τάξεων στις οποίες δίδασκε ο υποψήφιος.    1. Ανώτερες τάξεις    2. Μέσες τάξεις    3. Κατώτερες τάξεις    4. Προκαταρκτικές 3. Από τα πτυχία που χορήγησε 4. Από παράλληλες με το εκπαιδευτικό έργο δραστηριότητες    1. Μαθητικές συναυλίες,    2. Συμμετοχή μαθητών σε φεστιβάλ – διαγωνισμούς.       1. Διεθνής φεστιβάλ       2. Εθνικά φεστιβάλ 5. Από τη συνολική καλλιτεχνική δραστηριότητα σε συναφές με την ειδικότητα του υποψηφίου αντικείμενο.    1. Συναυλίες    2. Συμμετοχή σε καλλιτεχνικές δραστηριότητες   **Για την εκτίμηση των ανωτέρω ο υποψήφιος είναι υποχρεωμένος να καταθέσει σε έντυπο Υπεύθυνης Δήλωσης (άρθρο 8 Ν.1599/1986) σχετικό βιογραφικό που θα περιλαμβάνεις όλα τα στοιχεία που αποδεικνύουν τα ανωτέρω.** Η επιτροπή αξιολόγησης έχει το δικαίωμα να ζητήσει κάθε επιπλέον στοιχείο ή διευκρίνηση που θεωρήσει αναγκαίο για την τελική της εκτίμηση. |

*Σημειώσεις:*

*Σε περίπτωση ισοβαθμίας θα προτιμηθεί ο μεγαλύτερος βαθμός πτυχίου, και εάν πάλι υπάρχει ισοβαθμία θα γίνει κλήρωση.*

**Γ. ΔΙΚΑΙΟΛΟΓΗΤΙΚΑ**

Οι υποψήφιοι θα πρέπει να υποβάλουν εμπρόθεσμα τα παρακάτω δικαιολογητικά:

1. Αίτηση υποψηφιότητας – Υπόδειγμα της αίτησης επισυνάπτεται στην παρούσα προκήρυξη ή λαμβάνεται από την γραμματεία της ΚΕΠΑ (Μπιζανίου και Π. Μελά γωνία, 3ος όροφος, τ. 2331078100).
2. Αντίγραφο δελτίου αστυνομικής ταυτότητας.
3. Πρόσφατο αναλυτικό σημείωμα καλλιτεχνικής δραστηριότητας **σε έντυπο υπεύθυνης δήλωσης**.
4. Αντίγραφα τίτλων σπουδών και πρόσθετων προσόντων όπου αυτό απαιτείται
5. Βεβαίωση με την αριθμητική βαθμολογία του τίτλου σπουδών (ειδικότητας) όπου αυτό απαιτείται.
6. Η εκπαιδευτική προϋπηρεσία αποδεικνύεται:

Α. Είτε με βεβαίωση προϋπηρεσίας από τον εργοδότη όπου να αναφέρεται η διάρκεια της σύμβασης **και το αντικείμενο (αντίστοιχο μουσικό όργανο, θεωρητικά κλπ)**

Β. Είτε με τυχόν υπάρχουσα δικαστική απόφαση, από την οποία προκύπτει το είδος της παρασχεθείσης εργασίας και η χρονική διάρκεια της παροχής της.

Γ. Είτε με βεβαίωση νομικού προσώπου του άρθρου 14 παρ.1 Ν. 2190/1994 και του άρθρου 1

παρ.3 του Ν.2527/1997

7) Η καλλιτεχνική δραστηριότητα αποδεικνύεται με αντίστοιχες βεβαιώσεις, προγράμματα συναυλιών, ανακοινώσεις στον Τύπο κλπ **εφόσον ζητηθούν** .

8) Υπεύθυνη Δήλωση με τα ακόλουθα (υπάρχει προσχέδιο στα γραφεία του Χώρου Τεχνών) στην οποία δηλώνουν, σύμφωνα με το άρθρο 2 § 3 περ. β του ΠΔ 524/1980, τα εξής:

α) Το έτος γέννησης του υποψηφίου.

β) Τον Δήμο που είναι εγγεγραμμένος.

γ) Την εκπλήρωση των στρατολογικών υποχρεώσεών του ή την νόμιμη από αυτή απαλλαγή και η αιτία της απαλλαγής.

δ) Αν υπηρετεί ή προϋπηρέτησε υπό οποιαδήποτε ειδικότητα στο Δημόσιο ή Νομικό Πρόσωπο Δημοσίου Δικαίου ή Οργανισμού Τοπικής Αυτοδιοίκησης, εφ` όσον δε, εξήλθεν της υπηρεσίας, για ποια αιτία

ε) Ότι δεν τελεί σε δικαστική συμπαράσταση, πλήρη ή μερική

στ) Ότι δεν παραπέμφθηκε με τελεσίδικο βούλευμα για εγκλήματα του άρθρου 8 Ν. 3528/07 (Υπαλληλικός Κώδικας) ακόμα και αν δεν επακολούθησε ποινική δίκη λόγω παραγραφής, όπως και αν εκκρεμεί εναντίον του κατηγορία για οποιοδήποτε πλημμέλημα ή κακούργημα.

9) Όσοι καθηγητές απασχολούνται στο Δημόσιο θα υποβάλλουν υπεύθυνη δήλωση που θα αναφέρει ότι:

Κατέχω δημόσια θέση με τα εξής στοιχεία:

Α) Κατηγορία:

Β) Βαθμός:

Γ) Είδος θέσης: και γνω­ρίζω τους περιορισμούς περί πολυθεσίας των Νόμων 1256/1982 και 1305/1982. και δεν εμπίπτω σε αυτούς.

Ταχυδρομικές αιτήσεις θα γίνονται δεκτές εφόσον η ημερομηνία αποστολής θα είναι μέχρι την ημερομηνία λήξης της οριζόμενης προθεσμίας όπως προκύπτει από την σφραγίδα του ταχυδρομείου και χωρίς να έχει καμία ευθύνη η ΚΕΠΑ για τυχόν ελλείψεις στα δικαιολογητικά που κατατέθηκαν.

**Δ. ΥΠΟΧΡΕΩΣΕΙΣ ΑΥΤΩΝ ΠΟΥ ΘΑ ΠΡΟΣΛΗΦΘΟΥΝ**

Σύμφωνα με το άρθρο 2 § 4 του ΠΔ 524/1980 αυτοί που θα προσληφθούν (εφόσον ειδοποιηθούν εγγράφως) θα πρέπει να προσκομίσουν μέσα σε 10 ημέρες από την πρόσληψή τους τα εξής δικαιολογητικά:

α) Πιστοποιητικό οικογενειακής κατάστασης (τον τρόπο και χρόνο κτήσεως της Ελληνικής Ιθαγένειας.)

β) Αντίγραφο φύλλου στρατολογικού μητρώου (για τους άντρες) ή νόμιμη απαλλαγή ή νόμιμη αναβολή

γ) Αντίγραφο του δελτίου ποινικού μητρώου.

δ) Γνωμάτευση 1) από παθολόγο ή γενικό ιατρό και 2) ψυχίατρο, δημοσίου ή ιδιώτη, ότι μπορούν να ασκήσουν τα καθήκοντα της αντίστοιχης θέσης όπως περιγράφονται στην προκήρυξη.

ε) Όσοι είναι δημόσιοι υπάλληλοι θα πρέπει να προσκομίσουν άδεια πριν την κατάρτιση της σύμβασης, από την Υπηρεσία τους στην οποία να αναφέρεται ρητώς ότι τους επιτρέπεται να εργαστούν στην ‘’κοινωφελή δημοτική επιχείρηση (ΝΠΙΔ) με την επωνυμία «Κοινωφελής Επιχείρηση Πολλαπλής Ανάπτυξης Δήμου Βέροιας»’’ ως …. (αναφορά της ειδικότητας με την οποία θα απασχοληθούν στην ΚΕΠΑ)

στ) Σε περίπτωση αδυναμίας υποβολής για οποιονδήποτε λόγο των παραπάνω δικαιολογητικών, καθώς και σε περίπτωση που από τα υποβαλ­λόμενα δικαιολογητικά δεν προκύπτει η κτήση των απαιτούμενων προσόντων ή προκύπτουν κωλύματα διορισμού, διαγράφονται οι εν λόγω από τον οικείο Πίνακα Επιτυχόντων και καλούνται για πλήρωση της θέσης οι αμέσως επόμενοι.

Αποκλείεται από τον διαγωνισμό υποψήφιος χωρίς ειδοποί­ηση, στις παρακάτω περιπτώσεις:

1. Όταν τα δικαιολογητικά είναι ελλιπή.
2. Όταν τα απαραίτητα δικαιολογητικά δεν υποβάλλονται εμπρόθεσμα.
3. Όταν τα δικαιολογητικά δεν πληρούν τις νόμιμες προϋποθέσεις.
4. Όταν δεν αποδεχθεί τους όρους της παρούσης.

ζ) Εφόσον υποψήφιος αιτηθεί τη γνώση των δικαιολογητικών άλλων υποψηφίων αυτό είναι δυνατόν διά επιτόπιας εξέτασης στην ΚΕΠΑ και αποκλειστι­κά και μόνο για τα δικαιολογητικά των επιτυχόντων συνυποψηφίων για την κάλυψη της συγκεκριμένης θέσης. Στην περίπτωση αυτή η ΚΕΠΑ προβαίνει στην ενημέ­ρωση του υποκειμένου, δηλαδή του φυσικού προσώπου στο οποίο αναφέρονται τα δεδομένα.

η) Οι προσληπτέοι υπογράφουν ατομική σύμβαση εργασίας ιδιω­τικού δικαίου ορισμένου χρόνου για την ανάθεση διδακτικού έργου με ωριαία αντι­μισθία, με τους απαραίτητους όρους - διατάξεις.

Η ΚΕΠΑ διατηρεί το δικαίωμα να μην καλύπτει (μερικά ή ολι­κά) τις θέσεις ή τις ώρες διδασκαλίας που προκηρύσσονται για οποιοδήπο­τε μάθημα, κατά την κρίση της, σε περίπτωση μεταβολής των εκπαιδευτικών της αναγκών.

Υποψήφιος, ο οποίος στην αίτησή του διαλαμβάνει ψευδή ή ανα­κριβή στοιχεία που επηρεάζουν την κατάταξή του στον πίνακα σειράς προτεραιό­τητας ή δεν συμπληρώνει όλα τα στοιχεία της αίτησης που είναι απαραίτητα για τον καθορισμό της σειράς προτεραιότητας του στον οικείο πίνακα, αποβάλλεται από τη διαδικασία με απόφαση της Τριμελούς Επιτροπής. Η ΚΕΠΑ έχει το δικαίω­μα να κάνει επαλήθευση της γνησιότητας όλων των δικαιολογητικών και πιστοποι­ητικών των υποψηφίων καθηγητών που προσλήφθηκαν. Σε περίπτωση που αποκα­λυφθεί ότι προσλήφθηκαν με βάση ψευδή και αναληθή δικαιολογητικά θα ανακαλείται η πρόσληψή τους και θα κινείται η διαδικασία για την ποινική τους δίωξη.

Η ΚΕΠΑ δεν υποχρεούται να καλεί τους υποψηφίους, των οποίων τα κατατιθέμενα δικαιολογητικά είναι ελλιπή, για τη συμπλήρωση αυτών.

Οι προσληπτέοι, υποχρεούνται εφόσον επιλεγούν, να προσφέρουν τις υπηρεσίες τους μέχρι πέρατος του εκπαιδευτικού έτους ( 31 Μαϊου ή 24 Ιουνίου ανάλογα την ειδικότητα). Εφόσον επιθυμούν να αποχωρήσουν πριν την λήξη του εκπαιδευτικού έτους, υποχρεούνται

1) να ενημερώσουν εγγράφως την επιχείρηση,

2) να παρέχουν τις υπηρεσίες τους μέχρι την αντικατάστασή τους και τουλάχιστον για δύο μήνες από την έγγραφη ειδοποίηση της επιχείρησης.

Ε. Εκδοση Αποτελεσμάτων

1. Με την ολοκλήρωση της κατάθεσης των αιτήσεων, συνεδριάζουν οι αντίστοιχες επιτροπές οι οποίες και ελέγχουν τα δικαιολογητικά των υποψηφίων. Με αιτιολογημένη απόφαση αποκλείουν όσους δεν έχουν υποβάλλει τα απαιτούμενα δικαιολογητικά και καταρτίζουν πίνακα αποκλειομένων.

Ακολούθως και μετά από την εκτίμηση των προσόντων των υποψηφίων και αφού τηρηθούν όλες οι τυχόν προβλεπόμενες υπέρ τους ευεργετικές διατάξεις και με αιτιολογημένη απόφαση καταρτίζει προσωρινό πίνακα προσληπτέων και προσωρινό πίνακα επιλαχόντων με αξιολογική σειρά.

Ακολούθως οι προσωρινοί πίνακες κοινοποιούνται όπως προβλέπεται ώστε να λάβουν γνώση οι προσληπτέοι.

(α) Στον πίνακα ανακοινώσεων της ΚΕΠΑ

(β) Στην Ιστοσελίδα της ΚΕΠΑ [www.veriaculture.gr](http://www.veriaculture.gr)

(γ) Στο [www.diavgeia.gov.gr.](http://www.diavgeia.gov.gr/)

*Ο πίνακας αυτός ισχύει για ένα έτος και η πρόσληψη διενεργείται από αυτόν με τη σειρά του πίνακα.*

1. Με την απάντηση επί των ενστάσεων ή με την άπρακτη προ­θεσμία υποβολής τους, η ΚΕΠΑ κοινοποιεί τον Οριστικό Πίνακα Προσληπτέων, στα προαναφερόμενα σημεία.
2. Οι υποψήφιοι είναι οι ίδιοι υπεύθυνοι για την ενημέρωσή τους σχετικά με την επιλογή τους ως εκπαιδευτών και οφείλουν να επικοινωνήσουν με τη ΚΕΠΑ εντός δέκα (10) εργάσιμων ημερών από τη ανάρτηση του Οριστικού Πί­νακα Προσληπτέων ή από την επίσημη πρόσκληση από μέρους της ΚΕΠΑ (ηλε­κτρονικό ταχυδρομείο ή τηλεφωνικώς), προκειμένου να αναλάβουν υπηρεσία και να υπογράψουν την ατομική τους σύμβαση εργασίας. Σε διαφορετική περίπτωση θα καλείται ο επόμενος αναπληρωματικός.

4. Το σύνολο των Οριστικών πινάκων κυρώνονται από το ΔΣ

1. **Η έκδοση των αποτελεσμάτων και οι ανακοινώσεις για τους προσληπτέους, επιλαχόντες, αποκλεισθέντες θα γίνει με τη χρήση του αριθμού πρωτοκόλλου της αίτησης υποψηφιότητας.**

ΣΤ. Ενστάσεις Υποψηφίων

* + 1. Οι επιλαχόντες και αποκλεισθέντες υποψήφιοι έχουν δικαίωμα να υποβά­λουν ενστάσεις, (οι οποίες θα εξεταστούν από την αρμόδια επιτροπή) η προθεσμία υποβολής των οποίων ορίζεται σε δέκα (10) ημερο­λογιακές ημέρες και θα αρχίζει την επόμενη ημέρα από την ανάρτηση του Προ­σωρινού Πίνακα Προσληπτέων. Οι ενστάσεις κατατίθενται ή αποστέλλονται από τον ενδιαφε­ρόμενο προσωπικά, ή από νόμιμα εξουσιοδοτημένο προς τούτο άτομο, στην ΚΕΠΑ/Γραμματεία. Πέραν της ημερομηνίας των δέκα (10) ημερολογιακών ημε­ρών, οι ενστάσεις θα θεωρούνται εκπρόθεσμες και ως εκ τούτου δεν θα γίνονται δεκτές.
    2. Ο κοινοποιημένος Οριστικός Πίνακας Προσληπτέων δεν επιδέχεται περαιτέρω ενστάσεων.

Οι αιτήσεις με τα δικαιολογητικά θα κατατεθούν στην **γραμματεία του Χώρου Τεχνών (Μπιζανίου και Π. Μελά γωνία, 3ος όροφος, τ. 2331078100, 78105)** μέσα σε αποκλειστική προθεσμία 10 (δέκα) ημερών από την επόμενη της δημοσίευσης της περίληψης της προκήρυξης στον τύπο.

Μετά από 16 ημέρες από την δημοσίευση της περίληψης οι υποψήφιοι θα παρουσιαστούν στην επιτροπή επιλογής κατόπιν συνεννόησης για την ώρα της παρουσίασης, στον Χώρο Τεχνών, 2ος όροφος (τηλέφωνα: 2331078100, 78105).

Σε περίπτωση που ο υποψήφιος χωρίς δική του υπαιτιότητα μέχρι τη λήξη της προθεσμίας υποβολής των αιτήσεων δεν έχει προσκομίσει τη βεβαίωση προϋπηρεσίας, η προϋπηρεσία του θα αποδεικνύεται με υπεύθυνη δήλωση Ν 1599/1986 στην οποία θα επισυνάπτεται ο αριθμός πρωτοκόλλου εμπρόθεσμης υποβολής της αίτησης στον οικείο ασφαλιστικό φορέα.

Σε τέτοια περίπτωση, προϋπόθεση για την πρόσληψη θα αποτελεί η προσκόμιση της βεβαίωσης του οικείου ασφαλιστικού φορέα πριν την υπογραφή της σύμβασης εργασίας ιδιωτικού δικαίου ορισμένου χρόνου.

Εφόσον η επιχείρηση το κρίνει σκόπιμο διατηρεί το δικαίωμα να ζητήσει πρόσθετα δικαιολογητικά πριν την κατάρτιση της σύμβασης εργασίας.

# ΑΙΤΗΣΗ ΓΙΑ ΤΗΝ ΠΡΟΚΗΡΥΞΗ ΕΚΠΑΙΔΕΥΤΙΚΟΥ ΠΡΟΣΩΠΙΚΟΥ ΓΙΑ ΤΟ ΕΚΠΑΙΔΕΥΤΙΚΟ ΕΤΟΣ 2023-2024

**ΠΡΟΣ : ΚΕΠΑ ΔΗΜΟΥ ΒΕΡΟΙΑΣ**

**ΓΙΑ ΤΗ ΘΕΣΗ: ……………………………………………….**

|  |
| --- |
| Αρ. Πρωτ. …………  Ημερομηνία: ……../….../2023 (\*) |
| ΠΡΟΣΩΠΙΚΑ ΣΤΟΙΧΕΙΑ Επώνυμο:……………………………………………………  Όνομα: ………………………………………………………  Πατρώνυμο: ………………………………………………… |
| ΔΙΕΥΘΥΝΣΗ ΚΑΤΟΙΚΙΑΣ Οδός:…………………………..……………………………Αριθμός……………  Πόλη:………………………………………………………Τ.Κ……………………  Τηλέφωνο………………………………..Κινητό…………………………………  e-mail:…………………………….………………………………………………... |
| Συνημμένα υποβάλλω τα απαιτούμενα δικαιολογητικά  1. ……………………………………………………………….  2. ………………………………………………………………..  3. ………………………………………………………………..  4. ………………………………………………………………..  5. ………………………………………………………………..  6. ………………………………………………………………..  7. ………………………………………………………………..  8. ………………………………………………………………..  9. ………………………………………………………………..  10. ………………………………………………………………  11. ………………………………………………………………  12. ……………………………………………………………… |

(\*) Συμπληρώνεται από την υπηρεσία

Ο ΑΙΤΩΝ / Η ΑΙΤΟΥΣΑ

Ονοματεπώνυμο και υπογραφή

**Ο Πρόεδρος του ΔΣ**

**Κωνσταντίνος Ρίζος**